CELEX: 22020D0896
Language: el
Date: 2019-12-13 00:00:00
Title: Απόφαση αριθ. 1/2020 της Επιτροπής χερσαίων μεταφορών Κοινότητας/Ελβετίας της 19ης Ιουνίου 2020 σχετικά με την ευθυγράμμιση της απόφασης αριθ. 2/2019με τις ημερομηνίες μεταφοράς των οδηγιών (ΕΕ) 2016/797 και (ΕΕ) 2016/798 του Ευρωπαϊκού Κοινοβουλίου και του Συμβουλίου στο εθνικό δίκαιο, οι οποίες μετατέθηκαν λόγω της επιδημίας COVID-19 [2020/896]

30.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 206/65
               
            
         ΑΠΟΦΑΣΗ αριθ. 1/2020 ΤΗΣ ΕΠΙΤΡΟΠΗΣ ΧΕΡΣΑΙΩΝ ΜΕΤΑΦΟΡΩΝ ΚΟΙΝΟΤΗΤΑΣ/ΕΛΒΕΤΙΑΣ
         της 19ης Ιουνίου 2020
         σχετικά με την ευθυγράμμιση της απόφασης αριθ. 2/2019με τις ημερομηνίες μεταφοράς των οδηγιών (ΕΕ) 2016/797 και (ΕΕ) 2016/798 του Ευρωπαϊκού Κοινοβουλίου και του Συμβουλίου στο εθνικό δίκαιο, οι οποίες μετατέθηκαν λόγω της επιδημίας COVID-19 [2020/896]
         Η ΕΠΙΤΡΟΠΗ,
         Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για τις σιδηροδρομικές και οδικές μεταφορές εμπορευμάτων και επιβατών (1) (εφεξής «η συμφωνία»), και ιδίως το άρθρο 52 παράγραφος 4,
         Εκτιμώντας τα ακόλουθα:
         Η απόφαση αριθ. 2/2019 της Μεικτής Επιτροπής, της 13ης Δεκεμβρίου 2019 (2), αποσκοπεί στη διατήρηση της ομαλής ροής της σιδηροδρομικής κυκλοφορίας μεταξύ της Ελβετίας και της Ευρωπαϊκής Ένωσης, σύμφωνα με τις απαιτήσεις που θεσπίστηκαν με την οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου (3) και την οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου (4). Λόγω των έκτακτων περιστάσεων που οφείλονται στην πανδημία COVID-19, το Ευρωπαϊκό Κοινοβούλιο και το Συμβούλιο μετέθεσαν τις ημερομηνίες μεταφοράς των οδηγιών (ΕΕ) 2016/797 και (ΕΕ) 2016/798 στο εθνικό δίκαιο εκδίδοντας την οδηγία (ΕΕ) 2020/700 (5). Είναι σκόπιμο να ευθυγραμμιστεί η απόφαση αριθ. 2/2019 της Μεικτής Επιτροπής με τις ημερομηνίες μεταφοράς στο εθνικό δίκαιο, όπως τροποποιήθηκαν από την εν λόγω οδηγία,
         ΑΠΟΦΑΣΙΖΕΙ:
         
            Άρθρο 1
            Στο άρθρο 7 της απόφασης αριθ. 2/2019 της Επιτροπής χερσαίων μεταφορών Κοινότητας/Ελβετίας, της 13ης Δεκεμβρίου 2019, παρεμβάλλεται η ακόλουθη νέα παράγραφος 2α:
            
                        «2α.
                     
                     
                        Το άρθρο 2 παράγραφος 1 και/ή το άρθρο 3 παράγραφος 1 της απόφασης αριθ. 1/2013 της Μεικτής Επιτροπής εξακολουθούν να εφαρμόζονται έως τις 31 Οκτωβρίου 2020 όσον αφορά τα κράτη μέλη που έχουν ενημερώσει τον Οργανισμό και την Επιτροπή δυνάμει του άρθρου 57 παράγραφος 2α της οδηγίας (ΕΕ) 2016/797 ή του άρθρου 33 παράγραφος 2α της οδηγίας (ΕΕ) 2016/798.».
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της έκδοσής της.
         
         
            Βέρνη, 19 Ιουνίου 2020.
            
               
                  Για την Ελβετική Συνομοσπονδία
               
               
                  Ο Πρόεδρος
               
               Peter FÜGLISTALER
            
            
               
                  Για την Ευρωπαϊκή Ένωση
               
               
                  Η επικεφαλής της αντιπροσωπείας της Ευρωπαϊκής Ένωσης
               
               Elisabeth WERNER
            
         
         
            (1)  ΕΕ L 114 της 30.4.2002, σ. 91.
         
            (2)  ΕΕ L 13 της 17.1.2020, σ. 43.
         
            (3)  Οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τη διαλειτουργικότητα του σιδηροδρομικού συστήματος της Ευρωπαϊκής Ένωσης (ΕΕ L 138 της 26.5.2016, σ. 44).
         
            (4)  Οδηγία (ΕΕ) 2016/798 του Ευρωπαϊκού Κοινοβουλίου και του Συμβουλίου, της 11ης Μαΐου 2016, για την ασφάλεια των σιδηροδρόμων (ΕΕ L 138 της 26.5.2016, σ. 102).
         
            (5)  Οδηγία (ΕΕ) 2020/700 του Ευρωπαϊκού Κοινοβουλίου και του Συμβουλίου, της 25ης Μαΐου 2020, για την τροποποίηση των οδηγιών (ΕΕ) 2016/797 και (ΕΕ) 2016/798 όσον αφορά την παράταση των περιόδων μεταφοράς τους στο εθνικό δίκαιο (ΕΕ L 165 της 27.5.2020, σ. 27).